**POVABILO K ODDAJI PONUDBE ZA  
NAJEM MINI DVORANE V DOMU KULTURE VELENJE (nekdanja Stiskarna)**

Vabimo vas k oddaji ponudbe za najem mini dvorane v Domu kulture Velenje (nekdanja Stiskarna).

**Najemodajalec:** Festival Velenje, Titov trg 4, 3320 Velenje

**Predmet namere**: v najem dajemo poslovni prostor/mini dvorano (nekdanja »Stiskarna«) s sanitarijami v izmeri 56,77 m2 v Domu kulture Velenje, Titov trg 4, 3320 Velenje.

**Čas oddaje:** za obdobje enega (1) leta z možnostjo podaljšanja pogodbe.

**Pogoji najema:**

1. Najemnik mora vzdrževati predmet najema. Poslovni prostori se oddajo v najem za opravljanje mirne dejavnosti.
2. Najemnik mora skleniti najemno pogodbo v roku 5 dni po prejemu pisnega obvestila o izbiri, v nasprotnem primeru se šteje, da je od najema odstopil.
3. Plačilo mesečne najemnine je bistvena sestavina najemne pogodbe.
4. Izbrani najemnik je dolžan mesečno plačevati najemnino v roku 8 (osem) dni po prejemu računa najemodajalca. DDV bremeni najemnika.

**Pogoji sodelovanja:**

1. Na povabilo se lahko odzovejo fizične ali pravne osebe, pod pogojem, da so državljani Republike Slovenije.
2. Najemodajalec izvaja mirno dejavnost – prosim navedite, katero.
3. Merilo za najem je najvišja ponujena mesečna najemnina (minimalna najemnina je 450,00 EUR).
4. V postopku oddaje lahko sodelujejo ponudniki, ki imajo do najemodajalca poravnane vse obveznosti.
5. V primeru, da je več zainteresiranih ponudnikov, ki ponudijo enako najemnino, bo najemodajalec z zainteresiranimi osebami opravil pogajanja o ceni.

**Ponudbe pošljite po navadni pošti najkasneje do četrtka, 22. decembra 2022, do 10. ure na naslov Festival Velenje, Titov trg 4, 3220 Velenje/ pripis: Najem mini dvorane v domu kulture Velenje.**

Na osnovi prejetih ponudb bomo izbrali najprimernejšega ponudnika ter z njim sklenili letno najemno pogodbo.

Barbara Pokorny,  
 direktorica Festival Velenje

Velenje, 5. december 2022